Atradius

Atradius on maailman toiseksi suurin luottovakuuttaja ja osa Catalana Occidente Insurance Group -konsernia. Yhtiöllä on toimistoja yli 50 maassa, ja sen liikevaihto oli vuonna 2024 2,5 miljardia euroa. Yrityksen tuotteita ovat luottovakuutukset, kaupalliset takaukset ja perintä. 
Osakkeenomistajat.
Grupo Compañía Española de Crédito y Caución, SL (Grupo CyC) omistajayritys omistaa 73,84 % Grupo Catalana Occidentesta. Grupo CyC omistaa 64,23 % Atradius N.V.:n osakkeista. Grupo Catalana Occidente (CGO) on joko suoraan tai välillisesti ryhmän vakuutusyhtiöiden emoyritys ja listattuna Barcelonan sekä Madridin pörsseissä. GCO omistaa 83,20 % Atradius N.V.:n osakkeista, joista 35,77 % omistaa joko suoraan tai välillisesti 47,43 % emoyritys Grupo CyC.
Historia.
Atradiuksen historia juontaa vuoteen 2001, jolloin Gerling Credit (Gerling Kreditversicherung) ja NCM (Nederlandsche Credietverzekering Maatschappij N.V.) yhdistyivät ja syntyi GERLING NCM.
Gerling Kreditversicherung (Gerling Credit) perustettiin Saksassa vuonna 1954. Se oli Gerling Group -konsernin luottovakuutuksiin keskittynyt haara. Vuonna 1962 Gerling Credit avasi ensimmäisen kansainvälisen haarakonttorinsa Sveitsiin. Se oli ensimmäinen yksityinen luottovakuuttaja, joka tarjosi vientiluottoturvaa.
NCM perustettiin vuonna 1925 tavoitteena parantaa yritysten välistä kaupankäyntiä Alankomaissa. Vuonna 1932 NCM solmi sopimuksen Alankomaiden valtion kanssa vientiluottopalveluiden tuottamisesta paikallisille yrityksille. Sopimus on yhä voimassa. Vuonna 1991 NCM osti Ison-Britannian hallituksen lyhytaikaisia vientiluottoja antaneen Export Credit Guarantee Department (ECGD) -haaran. Vuonna 2004 Gerling NCM vaihtoi nimekseen Atradius.
Vuonna 2008 Atradius fuusioitui espanjalaisen vuonna 1929 perustetun Grupo Catalana Occidente S.A. Crédito y Cauciónin kanssa. Atradius on osa Grupo Catalana Occidentea (GCO.MC), joka on yksi johtavista luottovakuutusyhtiöistä Espanjassa sekä maailmanlaajuisesti. Atradius N.V.:n pääkonttori säilyy Amsterdamissa, vaikka omistus siirtyikin espanjalaisille.
Hallinto.
Atradius holding-yhtiön johdossa ovat johtoryhmä ja hallintoneuvosto, jotka ohjaavat konserniyritysten toimintaa. Johtoryhmään kuuluvat:
Johtoryhmään kuuluu viisi jäsentä ja se on vastuussa siitä, että Atradius saavuttaa vaaditut tavoitteet, ja että haluttu tulos saavutetaan valittujen strategioiden ja toimintatapojen kautta. Hallintoneuvostoon kuuluu yhdeksän jäsentä ja sen tehtäviin kuuluu valvoa ja ohjata Atradiuksen ja johtoryhmän toimintaa. Hallintoneuvoston muodostavat seuraavat henkilöt: Xavier Freixes (puheenjohtaja), Hugo Serra, Désirée van Gorp, John Hourican, Carlos Halpern, José María Sunyer, Juan Ignacio Guerrero, Joaquín Guallar ja Isabel Gómez.
Yritysvastuu.
Atradiuksen liiketoiminnan tarkoitus on mahdollistaa kaupankäyntiä. Yritys uskoo, että menestyksekäs kaupankäynti on taloudellisen kasvun edellytys kaikkialla maailmassa. Menestyvät yritykset voivat luoda työpaikkoja ja vähentää köyhyyttä. Atradius sanoo toimivansa läpinäkyvästi ja eettisesti ja noudattavansa YK:n kymmentä Global Compact -periaatetta.
Atradius Suomessa.
Atradiuksen historia Suomessa alkoi vakuutusyhtiö Pohjolasta (nykyisin OP Vakuutus), joka aloitti 1960-luvulla luottovakuutustoiminnan. Saksalaisen Gerling-konsernin norjalainen tytäryhtiö, Gerling Nordic Kredittforsikring AS (GNK) osti Pohjolan luottovakuutustoiminnot vuonna 1999.
Vuonna 1997 Suomessa aloitti toimintansa tanskalainen BG Garanti Forsikringsselskab A/S, jonka Suomeen sivuliikkeen perustanut hollantilainen Nederlandsche Credietverzekering Maatschappij N.V. (NCM) osti vuonna 2001. Vuonna 2003 Gerling ja NCM fuusioituvat ja syntyi Gerling NCM. Vuonna 2004 sen nimi muutettiin muotoon Atradius.
Vuonna 2025 Suomessa työskenteli 25 henkilöä.